NaiveNeuron/SloPal huggingface dataset:
Krajčír, Ľuboš, poslanec NR SR (2020-04-20):
Ďakujem pekne. Vážený pán predsedajúci, pán minister, kolegyne, kolegovia, Výbor Národnej rady pre hospodárske záležitosti ma určil za spravodajcu k vládnemu návrhu zákona o niektorých opatreniach v pôsobnosti Ministerstva dopravy a výstavby Slovenskej republiky v súvislosti s ochorením COVID-19, tlač 55. Návrh zákona prerokovávame v skrátenom legislatívnom konaní, ktoré schválila Národná rada uznesením z dnešného dňa. Konštatujem, že uvedený návrh spĺňa záležitosti podľa rokovacieho poriadku legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby sa návrh zákona prerokoval vo výboroch: ústavnoprávny výbor, výbor pre hospodárske záležitosti a výbore pre verejnú správu a regionálny rozvoj. Za gestorský výbor navrhujem Výbor Národnej rady pre hospodárskej záležitosti. Pán predsedajúci, otvorte, prosím, všeobecnú rozpravu.
Žiga, Peter, podpredseda NR SR (2024-10-02):
Krátka poznámka, pán poslanec Dostál, nemal by som, ale keďže som tu už nejaký piatok podobne ako vy, tak si pamätám váš výklad rokovacieho poriadku aj iným spôsobom. Dnes sa hráme na to, že sme príliš príkri, čo sa týka rokovacieho poriadku, takže ho budeme dodržiavať a budeme pokračovať tak, že sa nebude odôvodňovať pozmeňujúci návrh a končí sa diskusný, resp. vystúpenie v rozprave tým, že sa prednesie pozmeňujúci návrh a tým sa skončí. (Reakcia z pléna.) Dobre. Máme priestor v rámci debát o rokovacom poriadku. Tam to budeme môcť vyprecizovať podľa predstáv väčšiny a určite to nejakým spôsobom upravíme, keď sa na tom väčšina zhodne. Pani poslankyňa Petrík s reakciou na faktické poznámky.
Kollár, Boris, predseda NR SR (2022-09-28):
Ale nedostal som...
Laurenčík, Milan, podpredseda NR SR (2021-03-18):
Ďakujem, prosím, zaujmite miesto pre navrhovateľa. Ja teraz dávam slovo spoločnému spravodajcovi z výboru pre obranu a bezpečnosť pánovi poslancovi Marcelovi Mihalikovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh, ako aj stanovisko gestorského výboru. Nech sa páči, pán poslanec, máte slovo.
Kazda, Radovan, poslanec NR SR (2020-06-09):
Ďakujem. Vážený pán predsedajúci (zaznievanie gongu), v rozprave vystúpil jeden pán poslanec. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch jedna, dva, 1 a 2 spoločne s odporúčaním gestorského výboru schváliť.
J. Liška, poslanec: (2007-10-26):
1. V § 1 sa prvá veta nahrádza vetou: „Andrej Hlinka bol významnou osobnosťou pri formovaní kultúrno-politického povedomia slovenského národa.“ 2. § 2 vypustiť. 3. § 3 znie, rozdelil som ho na dve časti – 3a a 3b. „V budove Národnej rady Slovenskej republiky sa umiestni busta Andreja Hlinku a pamätná tabuľa, na ktorej sa uvedie text: „Andrejovi Hlinkovi, významnej osobnosti utvárania kultúrno-politického povedomia slovenského národa v rokoch 1905 – 1938, s úctou a vďakou občania Slovenskej republiky“ Doplní sa v § 2 ods. 2, ktorý bude znieť „Za Boha život, za národ slobodu“ a zobrazí sa faksimile jeho podpisu. 4. V § 4 vypustiť odsek 2. 5. § 5 vypustiť. 6. § 6 vypustiť. Zároveň žiadam spravodajcu, aby hlasovanie o bode 7 zo spoločnej správy dal na samostatné hlasovanie, pretože sa to zrovna dotýka bodu 6. Ďakujem za pozornosť.
B. Bugár, podpredseda NR SR: (2003-02-27):
Takže najskôr budeme hlasovať o návrhu uznesenia Národnej rady k informácii o vydaných aproximačných nariadeniach vlády Slovenskej republiky v druhom polroku 2002 a o zámere prijímania aproximačných nariadení vlády Slovenskej republiky v prvom polroku 2003 (tlač 142). Nech sa páči, prezentujme sa a hlasujme. Áno, návrh uznesenia Národná rada, samozrejme, berie na vedomie. (Hlasovanie.) Prítomných je 106 poslancov, za 96, proti 5, zdržalo sa 5. Konštatujem, že sme schválili uznesenie k informácii o vydaných aproximačných nariadeniach vlády Slovenskej republiky v druhom polroku 2002 a o zámere prijímania aproximačných nariadení vlády Slovenskej republiky v prvom polroku 2003. Teraz prosím pána poslanca Gála, aby uviedol odporúčanie gestorského ústavnoprávneho výboru k návrhu na vyslovenie súhlasu Národnej rady Slovenskej republiky s Európskou dohodou vzťahujúcou sa na osoby zúčastňujúce sa konania pred Európskym súdom pre ľudské práva (tlač 137). Chcem upozorniť poslancov, že v tomto prípade je potrebný súhlas nadpolovičnej väčšiny poslancov, to znamená 76.
F. Devínsky, poslanec: (2005-03-21):
Pán predsedajúci, prosím, teraz dajte hlasovať spoločne o bodoch spoločnej správy, a síce 1, 2, 4, 6 až 8, 10 až 12, 14 až 16, 18, 19, 21, 23, 25 až 30, 32 až 40, 43 až 45, 47, 49 až 52, 54 až 67, 69 až 74, 77, 78, 80 až 82 a 83 a tieto schváliť.
Laššáková, Jana, podpredsedníčka NR SR (2014-09-24):
Nech sa páči, pán spravodajca, máte slovo.
Paška, Pavol, predseda NR SR (2012-07-27):
Pán poslanec, vaša reakcia. Nech sa páči.
Zmajkovičová, Renáta, podpredsedníčka NR SR (2012-08-07):
Pán poslanec Chren.
B. Bugár, podpredseda NR SR: (2002-03-21):
Nech sa páči, máte slovo. G. Krajči, poslanec: Ďakujem pekne, pán predsedajúci. Len vy ste sa tak rýchle ponáhľali, že človek pri vašej rýchlosti zabúda, kde sa nachádza.
P. Paška, predseda NR SR: (2006-12-06):
(Hlasovanie.) 140 prítomných, 91 za, 22 proti a 27 sa zdržalo. Konštatujem, že sme uvedený návrh zákona postúpili do tretieho čítania. Pristúpime k tretiemu čítaniu . Otváram rozpravu v rámci tretieho čítania. Nikto sa neprihlásil. Uzatváram rozpravu. A, pán spravodajca...
Paška, Pavol, predseda NR SR (2014-09-19):
Pán poslanec Blanár, reakcia na faktické poznámky.
B. Bugár, podpredseda NR SR: (2005-02-03):
(Hlasovanie.) Prítomných 139 poslancov, za 135, zdržali sa 2, nehlasovali 2. Konštatujem, že sme schválili vládny návrh zákona č. 151/2002. Ďakujem, pán spravodajca. Teraz prosím pána poslanca Abrhana, ktorého určil gestorský výbor pre verejnú správu k vládnemu návrhu... (Reakcia z pléna.) Prosím? Pardon. Procedurálny návrh – pán poslanec Lintner. Ľ. Lintner, poslanec: Ďakujem pekne za slovo. Chcel by som v mene troch klubov SMK, KDH, ANO požiadať, aby sa o tomto bode hlasovalo zajtra o 11.00 hodine.
Kollár, Boris, predseda NR SR (2022-06-14):
S ďalšou faktickou poznámkou vystúpi pani poslankyňa Hatráková, nech sa páči.
Sloboda, Radovan, poslanec NR SR (2022-02-25):
Ďakujem za slovo, pán predsedajúci. Pán kolega Susko, prosím vás pekne, to myslíte vážne, čo ste tu teraz predviedol? To naozaj myslíte vážne, čo ste tu teraz rozprával ten svoj preslov? Vy ste si všimol, že na Ukrajine je vojna? To neni playstation, pán kolega, to je reálna vojna. A takisto tu prebieha už reálna hybridná vojna a my jej musíme, my ju musíme zastaviť týmito opatreniami. Ďakujem. (Potlesk.)
Šeliga, Juraj, podpredseda NR SR (2020-09-18):
Pán poslanec Gyimesi.
Grendel, Gábor, podpredseda NR SR (2021-10-05):
Ďakujeme pekne. Teraz hlasovaním rozhodneme, či tú pomocnú ruku berieme, alebo nie. Písomne to už odovzdané mám. Takže prosím, prezentujme sa a hlasujme o procedurálnom návrhu, aby dnešným dňom bola ukončená schôdza a neprerokované body sa preložili na ďalšiu riadnu schôdzu. Prosím, prezentujme sa a hlasujme. (Hlasovanie.) Prítomných 113 poslancov, za 37, proti 51, zdržalo sa 24, nehlasoval 1. Tento procedurálny návrh sme neschválili, ale boli sme uznášaniaschopní aspoň na chvíľu. A teraz budeme, teraz budeme opakovane hlasovať o Správe o hodnotení plnenia pravidiel rozpočtovej zodpovednosti za rok 2020 (tlač 647). Prosím pána poslanca Mariána Viskupiča, ktorý je spravodajcom z Výboru pre financie a rozpočet. Pán poslanec, prosím, uveďte hlasovanie. (Opätovné hlasovanie o Správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2020 , tlač 647.)
Sulík, Richard, predseda NR SR (2011-04-05):
Ďakujem. Pán poslanec Bublavý, chce reagovať na faktické poznámky, nech sa páči.
Zmajkovičová, Renáta, podpredsedníčka NR SR (2014-02-07):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Ivanovi Štefancovi. Poprosím vás, pán poslanec Osuský, aby ste si sadol na miesto navrhovateľa. Nech sa páči.
Grendel, Gábor, podpredseda NR SR (2022-10-26):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Ján Benčík ako jediný. Končím možnosť ústne sa prihlásiť do rozpravy. Nech sa páči, pán poslanec, máte slovo.
Dubačová, Viera, poslankyňa NR SR (2019-01-31):
Ďakujem. No chcem sa poďakovať kolegyni Kaščákovej, ktorá veľmi presne a trefne zhodnotila a akosi vymenovala všetky tie veci, ktoré naozaj sú veľmi dôležité, aby sme hlavne upozornili na nebezpečnosť tejto novely zákona. Mne teda vyplýva z tejto novely zákona posolstvo, že o žiadnom práve na odpoveď by sme sa nemuseli dnes rozprávať, keby sa kompetentní nevyhýbali odpovediam na priame otázky novinárov a hneď, ako prichádzajú tieto otázky, tak by mali priamo a pravdivo odpovedať tak, ako sa v každej slušnej a otvorenej spoločnosti patrí. Čiže vyplýva mi z toho také posolstvo, že ten strach mocných narastá, čoho vlastne dôkazom je aj táto veľmi nešťastná a zlá novela zákona. Ďakujem.
Jasaň, Viliam, poslanec NR SR (2013-02-13):
Viete, my si takýchto ľudí, na rozdiel od vás, vážime a vytvoríme predpoklady na to, aby mohli kľudne svoj profesionálny život, aj osobný, dožiť zaslúžene za to, čo celý život robili, a nebudeme im znižovať ich životné, životné... (reakcia z pléna) ... životné istoty. Presne tak, ďakujem pekne. Ešte, viete, a my – vy hovoríte o medzigeneračnej solidarite, ja už som to spomenul – my nikdy nepostavíme proti sebe nezamestnaných mladých a zamestnaných dôchodcov. To nie je riešenie. To nie je riešenie. Ešte pár slov k tým nezamestnaným mladým. Určite nie je dobré, keď mladí ľudia nenachádzajú svoju životnú perspektívu po vyučení. Ja sám mám synovca a netere, ktorí, žiaľ, sú vysokoškolsky vzdelaní, žili v Košiciach, v okolí, vyštudovali veterinu a robia v Anglicku. Bohužiaľ. Ale to nie, ani ja to nechcem. Aj viem, že musí byť našou povinnosťou, všetkých, takýmto mladým ľuďom pomáhať, veď mnohokrát im ide o budúcnosť tejto krajiny. Ale zamýšľal sa niekto aj nad tým, že prečo máme toľko vysokoškolsky vzdelaných mladých ľudí, ktorí nemajú svoju prácu? Pozreli sme sa, čo vyštudovali? A prečo si vyberali tú ľahšiu cestu k získaniu vzdelania? Prečo je to tak? (Reakcie z pléna.) Ja reagujem na nezamestnanosť.
Muňko, Dušan, poslanec NR SR (2023-12-06):
Pán poslanec Dostál, nemusíte mať obavy, že jak sú to fungovaní ľudia, ktorí idú do dozornej rady. Iste sú to neni tak fundovaní ako pán Ažaltovič, ktorý nemal nič so Sociálnou poisťovňou, ani so sociálnou oblasťou. Pán Majerský je pätnásť rokov generálny riaditeľ rozpočtu Slovenskej republiky, potom pre tie vzťahy, ktoré boli na ministerstve financií, odišiel. Veď ten cirkus, ktorý ste vy tu robili medzi OĽANO a SaS-kou, treba ešte za tie tri a pol roka nejaký iný, niečo iné vám povedať? Veď strč tú hlavu do piesku, aspoň nevyprávajte a nebuďte trápni. To, čo ste tu predvádzali, to, čo tu nakla... naložil pán Matovič pánovi Sulíkovi, alebo ďalšie veci, čo ste tu robili, to vám vôbec nevadilo? A tie zákony, ktoré ste tu prijímali, že večer som dostal rozpočet a na druhý deň bol o 400 mil. väčší. Alebo 500-eurové za, tieto veci, veď nehovorte, pán, aspoň sa neblamujte, pán Dostál, nechytajte sa toho, čo sa nedá chyťať, chytiť. A samozrejmá vec, keby ste neboli jach... vyjachtávali tu a voľby by bývali 30. 6., tak dneska neni tento stav a nie sú tieto zákony. Pochopte jednu vec, že rozpočet musí byť prijatý. Ale vám je všetko jedno. Ak má byť tá kultúra taká, ako ju znova nastavujete, tak zbohom Slovensko! (Potlesk.)
Jurinová, Erika, podpredsedníčka NR SR (2013-02-08):
Pán poslanec Hlina s reakciou na faktické poznámky.
Vaľová, Jana, poslankyňa NR SR (2020-03-20):
Sľubujem. (Potlesk.)
Laššáková, Jana, podpredsedníčka NR SR (2012-06-20):
Pán poslanec Abrhan, nech sa páči.
Záhumenský, Marian, poslanec NR SR (2013-03-22):
Ďakujem pekne. Martin, ja len jednu poznámku k tomu rozhorčeniu, že prečo Slovenský pozemkový fond ide predávať pôdu. Jedná sa len o pôdu, ktorá by v prípade, ktorá bude kúpená cez Slovenskú záručnú banku, a bola by, bol by tento úver nesplácaný. To znamená, že záručná banka by uplatnila svoje záložné právo vo vzťahu k tomuto pozemku, tak vtedy vlastne je pozemkový fond oprávnený predať len túto pôdu. To znamená, že pozemkový fond nemá vyčlenené zdroje na to, aby nakupoval pôdu alebo, alebo vracal peniaze záručnej banke, ale pôdu, ktorú záručná banka zoberie od klienta, ktorý by nesplácal svoj úver a prejde na Slovenský pozemkový fond, tak jednoducho aby premenil tú istú pôdu a predal ju znovu a získal tie peniaze späť. Čiže ide len o túto pôdu a ja si myslím, že tých prípadov bude zanedbateľné množstvo, to je po prvé. A myslím si, že je to úplne správne, aby Slovenský pozemkový fond nemusel vyčleňovať vo svojom rozpočte nejaké mimoriadne zdroje na takéto prípady, ktoré by sa stali, ak niekto zoberie úver zo Slovenskej záručnej banky a nebude schopný ho splácať. Takže to len preto a myslím si, že je to správne. Ďakujem.
M. Kovačócy, poslanec: (2009-04-24):
Orgány prejednávajúce priestupky spracúvajú osobné údaje osôb, ktoré sa konania o priestupkoch zúčastňujú v rôznom procesom postavení. Túto činnosť vykonávali aj pred prijatím zákona o ochrane osobných údajov. Ustanovenie § 8 ods. 3 zákona o ochrane osobných údajov splnomocňuje spracovať osobné údaje o porušení ustanovených predpisov trestného práva, priestupkového práva alebo občianskeho práva len tomu, komu to umožňuje osobitný zákon. Žiadne ustanovenie zákona o priestupkoch však doposiaľ nevymedzuje, že správne orgány na tomto úseku spracúvajú osobné údaje ani ich rozsah. Vzhľadom na uvedené je potrebné odstrániť uvedenú medzeru v zákone o priestupkoch. Ďalším dôvodom na navrhované doplnenie zákona o priestupkoch je skutočnosť, že s tým sa zabezpečí jednotná evidencia priestupkov orgánmi, ktoré ich prejednávajú. Táto evidencia je nevyhnutná predovšetkým na účely § 212 ods. 2 písm. f) Trestného zákona. Podľa tohto ustanovenia sa dopustí trestného činu krádeže ten, kto si prisvojí cudziu vec s tým, že sa jej zmocní a bol za obdobný čin v predchádzajúcich 12 mesiacoch postihnutý. Podľa § 128 ods. 5 Trestného zákona sa na jeho účely postihnutým obdobný trestný čin rozumie ten, komu bola za obdobný čin uložená sankcia alebo iné opatrenie za priestupok alebo iný obdobný delikt. Evidencia je potrebná aj na účely iných orgánov, napríklad pre orgány sociálnoprávnej ochrany mladistvých, a má význam i pre správne orgány prejednávajúce priestupky. Je to  napríklad na nazeranie na osobu páchateľa. Evidenciu priestupkov je potrebné budovať v súlade so stratégiou informatizácie spoločnosti v podmienkach Slovenskej republiky, ktorá je zameraná i na informatizáciu verejnej správy. Zefektívnenie verejnej správy prostredníctvom moderných technológií a metód je považované za jednu z rozhodujúcich súčastí štátnej informačnej politiky. V súčasnej dobe požadujú rôzne štátne orgány, ktorým to ustanovuje osobitný predpis, od orgánov prejednávajúcich presné informácie z tejto oblasti, pričom výmena týchto informácií prebieha v listovej forme. Zavedenie evidencie priestupkov v elektronickej forme pre všetky správne orgány, ktoré  ich prejednávajú, by prispelo k zjednodušeniu a urýchleniu výmeny informácií a prípadne i k ich  úspore finančných nákladov odbúraním poštových prepravných nákladov. Pri súčasnom rozvoji informačno-komunikačných technológií je nevyhnutné budovať aj informačné systémy verejnej správy, ktoré sledujú rast jej účinnosti a efektívnosti. Realizácia novely zákona o priestupkoch nebude mať dopad na verejné rozpočty v prípade, že správne orgány na evidovanie priestupkov využijú svoje existujúce programové vybavenie. Návrh neprináša nároky na pracovné sily a nemá vplyv na zamestnanosť a podnikateľské prostredie, tvorbu pracovných miest ani na životné prostredie. Návrh zákona je v súlade s Ústavou Slovenskej republiky, jej zákonmi i medzinárodnými zmluvami, ktorými je Slovenská republika viazaná. Súlad s právom Európskych spoločenstiev a Európskej únie je úplný. Vážené pani poslankyne, páni poslanci, verím, že podporíte predmetnú novelu zákona. Ďakujem za pozornosť.
Danko, Andrej, predseda NR SR (2016-09-14):
Ďakujem. Pán poslanec Vladimír Sloboda s faktickou poznámkou.
Danko, Andrej, podpredseda NR SR (2024-01-23):
Poslankyňa Jurík.
Laššáková, Jana, podpredsedníčka NR SR (2014-06-04):
Na vystúpenie pani podpredsedníčky s faktickými poznámkami sa hlásia piati poslanci, pán poslanec Brocka, Mičovský, Mezenská, Muránsky a pán podpredseda Figeľ. Končím možnosť prihlásiť sa s faktickými poznámkami. Nech sa páči, pán poslanec Brocka.
Kollár, Boris, predseda NR SR (2023-02-16):
Vážené pani poslankyne, páni poslanci, otváram rokovanie 85. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov Národnej rady. Prosím, aby sme sa prezentovali, zistili, či sme schopní sa uznášať. Prosím vás, kolegovia, ešte všetci si vyberte karty, lebo sa znova reštartoval systém, a založte. (Krátka pauza.) Skúsili ste všetci reštartovať, lebo... Už funguje? Dobre. Než dám hlasovať, s procedurálnym návrhom, pán poslanec Šipoš, nech sa páči.
P. Paška, predseda NR SR: (2007-12-12):
(Vystúpenie folklórneho súboru DOLINA z Veľkej Mane.) (Potlesk.)
Abrhan, Pavol, poslanec NR SR (2011-03-29):
Ďakujem pekne. Pán predsedajúci, pán minister, panie poslankyne, páni poslanci, účelom predloženého návrhu zákona je upraviť spôsob hlasovania Národnej rady Slovenskej republiky v prípadoch menovania a odvolávania tých funkcionárov, pri ktorých to rokovací poriadok ustanovuje. Navrhuje sa stanovenie zákonného pravidla, že Národná rada Slovenskej republiky hlasuje tajne v tých prípadoch, ktoré výslovne upravuje Ústava Slovenskej republiky. Okrem toho bude fakultatívna možnosť, aby sa Národná rada Slovenskej republiky uzniesla na tajnej voľbe aj v iných prípadoch, kde by inak rozhodovala verejne. Vo všetkých ostatných personálnych rozhodnutiach, ktoré nie sú priamo upravené... (Ruch v sále. Prerušenie vystúpenia predsedajúcim.)
P. Paška, predseda NR SR: (2009-04-17):
(Hlasovanie.) 136 prítomných, 63 za, 62 proti, 10 sa zdržalo, 1 nehlasoval. Nebudeme pokračovať v rokovaní o tomto návrhu zákona. Pán poslanec Novotný uvedie v prvom čítaní hlasovanie o návrhu pána Ivana Mikloša, na vydanie zákona, ktorým sa mení a dopĺňa zákon č. 580 o zdravotnom poistení, je to tlač 990. (Hlasovanie o návrhu poslanca Národnej rady Slovenskej republiky Ivana Mikloša na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 990.)
Kondrót, Maroš, poslanec NR SR (2018-09-19):
Ďakujem, pán predseda. V rozprave vystúpili 3 páni poslanci, pán poslanec Galek dal procedurálny návrh vrátiť návrh zákona na dopracovanie. Dajte, prosím, o tomto návrhu hlasovať.
Kočiš, Eduard, poslanec NR SR (2022-09-22):
Veľmi pekne ďakujem za slovo, pán predsedajúci. Pán kolega Baránik, už som raz vám povedal, že s vekom by mala prichádzať múdrosť. Ale opäť z vašej strany a s vaším vekom prišla iba opäť generálna hlúposť. Tvrdíte, že absolutistický monarcha na Generálnej prokuratúre Dr. Žilinka je smerák, je jednoducho človek, ktorého si smeráci tam chcú držať, pretože s nimi hrá nejakú prokremeľskú, proputinovskú, proruskú hru. Ja už neviem, či ste sa generálne zbláznili, alebo či to naozaj len pred verejnosťou hráte. Pán kolega Baránik, generálny prokurátor je naozaj garanciou zákonnosti, ústavnosti a právneho štátu v prípravnom konaní, tak ako vám to povedal kolega Susko, a to je iný právnik, ako ste vy. Čiže naozaj, iná vyššia inštancia a garancia v prípravnom konaní pre ľudí obvinených naozaj nie je. Súdy sú podľa vás legitímne a právoplatné. Pán kolega Baránik, ja sa chcem spýtať, a prokuratúra a Generálna prokuratúra nie je právoplatná podľa vás? Ja neviem, o čom stále rozprávate. Vy ste si vymyslel takú svoju nejakú úžasnú mantru a idete ako taký verklík, ktorý sa nevie zastaviť. Tých slušných vyšetrovateľov ste myslel Čurillu a spol.? Neviem, pretože títo slušní vyšetrovatelia, to je niečo tak obludné, čo na území Slovenskej republiky ešte nikdy nebolo. A čo sa týka tej vašej odbornosti a nejakých životných skúseností, tak v Rašelinových závodoch v Bratislave alebo počas desiatich rokov vášho pracovného pôsobenia od šoféra po realitného makléra v Toronte ste asi nabral mnohé právnické skúsenosti, ktoré nám tu teraz tak blahodarne všetkým rozdávate, ale ja absolútne nebudem popierať to, že máte právo predložiť takýto návrh zákona. Ale myslím si, že kolegovia, ktorí majú právnické vzdelanie, sa nad týmito vašimi paškvilmi musia naozaj iba pousmiať a ste takým naozaj pekným sprístupnením dnešného dňa. Ďakujem pekne.
Hrnčiar, Andrej, podpredseda NR SR (2016-05-19):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi. Nech sa páči.
Jurinová Erika, podpredsedníčka NR SR (2014-03-26):
Ja by som iba pána, pána rečníka, že možnože nerobme teraz predvolebnú kampaň, ale poďme k veci.
Blaha, Ľuboš, podpredseda NR SR (2024-01-19):
Pán poslanec Juraj Krúpa, nech sa páči.
Ďuriš Nicholsonová, Lucia, podpredsedníčka NR SR (2018-10-23):
Ďakujem vám veľmi pekne. Otváram všeobecnú rozpravu. Písomne sa prihlásili pán poslanec Kresák, pani poslankyňa Remišová za kluby a ako jednotlivec sa prihlásil pán poslanec Madej. Takže to sú písomne prihlásení poslanci do rozpravy. Nech sa páči, pán poslanec Kresák.
Lehotský, Tomáš, poslanec NR SR (2021-05-28):
Ďakujem veľmi pekne. Ja len v rýchlosti. Na začiatok by som pripomenul, kto nám tu káže o rozpočtovej zodpovednosti. Pán Kamenický, vy ako minister ste vybrakovali aj hotovostné rezervy, aby v roku 2019 bol dlh pod určitými kritériami. A hovorí nám to človek zo strany, ktorá, za ktorej vlády stúpol dlh z 28 % na 48 %, pričom v priemere ekonomika rástla o 2,5 %. V Čechách to bolo z 28 na 30 % v roku 2019 za rovnaké obdobie. Tam ekonomika rástla 1,9 v priemere, to znamená o 0,6 % menej. To znamená, hovorí vám to človek, hovorí vám to predstaviteľ strany, ktorá sa rozhodne rozpočtovo zodpovedne nesprávala. Z tohto sa na to pozerám ako veľmi farizejské tvrdenia. Druhá vec, pôsobí to tak schizofrenicky, lebo na jednej strane nás kritizujete za to, že pomoc je slabá, pomoc je pomalá, neskorá. Na druhej strane, keď zvyšujeme, tak opäť kritika. Opäť čísla, ktoré by ste si mohli doštudovať. Ekonomická pomoc na Slovensku je relatívne naozaj efektívna, 4,8 bol pokles, reálny pokles HDP za minulý rok v Európskej únii, v priemere to bolo 5,9. Musím povedať, že sme to dosiahli s tretinovou pomocou oproti týmto európskym krajinám. Hovorili ste o 10-percentnom deficite, resp. cez 10-percentný deficit, ktorý plánujeme tam v roku 2021. Len pripomeniem, že aj na rok 2020 bol plánovaný deficit, keď sme schvaľovali novelu rozpočtu, 12 až 13 %, skončili sme so 6,2, to znamená, že toto nie sú peniaze, ktoré sa reálne musia pretaviť do deficitu, viacero tých položiek sa ani nepretaví. Je to nejaká, nejaký vankúš, nejaká záruka toho, aby tento štát dokázal fungovať. (Potlesk.)
Dubovický, Richard, poslanec NR SR (2024-09-11):
Ďakujem, pán predsedajúci, za slovo. No nedá sa nesúhlasiť s tým, čo si povedal, a nie sú to len policajti, možnože by som doplnil v tomto prípade, či sú to lekári, záchranári, hasiči, tí všetci si zaslúžia vyššie platy, lebo oni sú tí, ktorí dávajú ten krk na to všetko, čo robia pre nás. A áno, budem s tebou súhlasiť, čo si spomínal, že žijú v katastrofálnych podmienkach. A či som navštívil nejakú policajnú stanicu? No odporúčam ísť každému pozrieť sa do Prešova, lebo náhodou som bol vypovedať, lebo okradli môjho syna. Bol som vypovedať ako svedok so synom ako jeho zákonný zástupca. Tlačili sme papiere z tlačiarne z deväťdesiatych rokov, ešte starej inkoustovej tlačiarne. Takéto je vybavenie tých policajtov. Preto ja súhlasím, čo tu bolo povedané, že hľadajme tie koncepčné riešenia a nie sú to len platy, sú to tlačiarne. Tie dvere, čo mali tam, možnože boli staršie ešte odo mňa, z osemdesiatych rokov alebo zo sedemdesiatych. Oni žijú v týchto podmienkach, oni pracujú, takže preto hovorím, všetkých by sme mali nosiť na rukách. Ďakujem.
Galko, Ľubomír, poslanec NR SR (2017-04-07):
Ďakujem pekne. No, rozmýšľam nad tým, že čo dokáže prinútiť bývalého kolegu, futbalového rozhodcu, ktorý mal v minulosti vždy zmysel pre fair play, aby takto vystúpil v rozprave a aby obhajoval tie hrozné zverstvá, ktoré sa proste obhájiť nedajú. Načo chcete čakať, pán Kéry? Na aké ukončenie trestného stíhania? Za znásilnenie? Za pohlavné zneužívanie? Pán kolega, my dnes nesúdime riaditeľa toho domu hrôzy ani jeho zamestnancov, to nech spravia súdy. My hovoríme o odobratí akreditácie. Kolegyňa Blahová tu povedala desiatky nespochybniteľných argumentov, pochybení, ktoré boli uvedené aj v tej správe, na ktorú ste sa odvolávali. Vy ste nevyvrátili ani jeden jediný argument! Mlžíte, rozprávate tu o nezamestnanosti, tripartite, mzdách. Ja neviem, kto vám to písal, ale myslím, že sme všetci videli, že len odkláňate pozornosť od Čistého dňa, kvôli ktorému tu dnes sme. Ani neviete, pán kolega, že ako svojím vystúpením usvedčujete pána Richtera z toho, že by mal zo svojej funkcie odísť, že by sa mal porúčať. Ja by som očakával, že vysvetlíte, prečo minister nenaplnil odporúčanie svojej vlastnej akreditačnej komisie. Prečo nesplnil to, čo mu bolo odporučené v tej správe? Pán Kéry, vy by ste dali do toho domu hrôzy svoje dieťa teraz? Vy by ste tam umiestnili svoje dieťa? (Reakcia z pléna.) Tak prečo chcete, aby tam súdy umiestňovali deti iných, pre živého boha?! Svojím spôsobom vás musím ľutovať, pán kolega, lebo ja osobne si myslím, že vám to bolo možno aj nepríjemné, že ste museli vystúpiť k tomuto bodu, že vás k tomuto na klube poverili. A skutočne je mi vás úprimne ľúto, že ste to museli urobiť. Ďakujem pekne.
Faič, Vladimír, poslanec NR SR (2021-04-30):
Ďakujem za slovo. Pán podpredseda Juraj Blanár, som veľmi rád, že si mal svoje vystúpenie postavené tak, aby ozrejmilo aj tejto Národnej rade, ale aj verejnosti, prečo sa táto schôdza vlastne dneska koná. Pretože inak by to vyzeralo asi tak, že je tu nejaká konferencia, ktorá hovorí o tom, že ako vyzerá Slovensko po roku vlády, bez toho, aby sa vedelo, že tu prišlo k zmene, že tu je nový premiér, pretože on vo svojom vystúpení hovoril tak, ako keby sa nič nestalo, ako keby len tak náhodou sa stal premiérom. A, samozrejme, všetci ostatní sa tvária, najmä z koalície, že sa nič nestalo a že len tu čosi povieme a prerokujeme ten istý materiál, ktorý tu bol pred rokom. Možno si niektorí spomeniete, že som pri prerokovávaní programového vyhlásenia pred rokom oponoval takému spracovaniu programového vyhlásenia, ktoré je nekonkrétne a ktoré sa vôbec nezaoberalo procesmi, ktoré súvisia s pandémiou, a povedal som, že mi to pripadá, ako keby ste nechceli byť normálna vláda, ale vláda dočasná. A tým, že to takto skončilo, vlastne ste aj dosiahli možno to, čo ste si nikdy nepredstavovali, že skončí premiér, ktorý prišiel s týmto programovým vyhlásením pred rokom, ktorého nie opozícia dotlačila k tomu, aby odišiel z funkcie premiéra, ale vlastní koaliční partneri. Toto je fakt, ktorý tu treba jednoznačne a jednoznačne hovoriť. Pretože zakryť to len tak, že dneska je nejaká konferencia a že však to prijmeme, schválime, dopadne to možno tak, ako to dopadlo po roku. Ďakujem.
B. Bugár, podpredseda NR SR: (2002-11-07):
Pán poslanec bol posledný, ktorý sa prihlásil do rozpravy. Vyhlasujem rozpravu o tomto bode programu za skončenú. Pýtam sa pána podpredsedu vlády a ministra, či chce zaujať stanovisko k rozprave. Nie. Pán spravodajca, chcete zaujať stanovisko k rozprave? Nie. Ďakujem pekne. Prerušujem rokovanie o tomto bode programu. Teraz by sme mali pristúpiť k hlasovaniam o tých troch návrhoch, ktoré sme prerokovali v prvom čítaní, preto vyzývam poslancov, aby sa vrátili do rokovacieho priestoru, aby sme mohli pristúpiť k hlasovaniu. Panie poslankyne, páni poslanci, pristúpime k hlasovaniu v prvom čítaní o tomto bloku vládnych návrhov zákonov. Prosím pána poslanca Abelovského, aby uvádzal hlasovania o návrhoch zákonov uvedených pod bodmi 39 a 40. Budeme hlasovať o vládnom návrhu zákona o platových pomeroch sudcov v roku 2003 a o dočasnom obmedzení účinnosti niektorých ustanovení zákona č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č. 185/2002 Z. z. (tlač 44). Pán poslanec, nech sa páči, uveďte prvé hlasovanie. M. Abelovský, poslanec: Pán predsedajúci, pri prerokúvaní tohto zákona ako spoločný spravodajca odznel jeden procedurálny návrh, ktorý som predniesol ja a ktorým som  navrhol, aby bolo prerušené rokovanie o tomto návrhu zákona až do splnenia procesnej ústavnej povinnosti predložiť uvedený návrh tohto zákona Rade sudcov, takže myslím, že podľa rokovacieho poriadku by sa malo o tomto hlasovať ako o prvom.
Kollár, Boris, predseda NR SR (2022-03-22):
Pán poslanec Kazda, nech sa páči.
Kvasnička, Marián, poslanec NR SR (2014-06-03):
Ďakujem veľmi pekne. Ja myslím, že kolega Mičovský sa naozaj snažil o takú myšlienkovú poctivosť, a vidieť, že o tých veciach rozmýšľa. No v tej prvej časti to rozmýšľanie, tá poctivosť vyznela trošku schizofrenicky, možno to je súčasť tej akejsi myšlienkovej poctivosti. Možno by sme ani na to nemali reagovať a bolo by adekvátnejšie, keby na to reagoval Braňo Škripek alebo Rišo Vašečka, a Braňo o to viac, že preložil takú zvláštnu knihu z angličtiny, ktorá sa volá Nová tolerancia, a tam to, čo vy ste nazvali slepou uličkou ústavnou, tak by ste sa možno o tom dočítali niečo iné. Samozrejme, ústavné zákony a partikulárne zákony majú inú rovinu, inú úroveň. My dneska hovoríme o manželstve. My nehovoríme o tom, ako majú byť právne usporiadané vzťahy ľudí rovnakého pohlavia. Tam priestor na diskusiu o partikulárnych zákonoch jestvuje. O tomto ale hovoriť nebudem. Očakávam, že vaši kolegovia z vášho klubu o tom povedia svoje, čo sa týka toho testu hodnotovej poctivosti a nášho úmyslu v tomto, v tomto zákone. Pokiaľ hovoríte o amnestiách, samozrejme, že tie amnestie, spôsob, akým boli nastolené, to bol brachiálny jednostranný akt bez dohôd, bez práce, bez rokovaní. Chcem vám ale povedať, že my z toho úmyslu sme nikdy neustúpili. Naďalej to zostáva našou agendou, ale chcem vás poprosiť, aby ste rešpektovali, že nemôžete ísť naraz aj na Everest, aj na K2. Jednoducho to fyzicky nie je možné. Na to potrebujete deväťdesiatku a na tej deväťdesiatke musíte makať, musíte na nej pracovať. Toto je všetko, na čom sme sa v tomto čase vedeli dohodnúť, a obávam sa, že za tým, za tými, za tým vaším pozmeňovákom alebo doplňovacím je akási taká larvovaná snaha vyviniť sa, vyviniť sa z hlasovania, ktoré vám nie je príjemné. Ďakujem.
M. Kuruc, poslanec: (2010-02-05):
Prvá vec je, aj v ostatných voľbách do vyšších územných celkov, ktoré sa konali v novembri 2009, sa stalo, že nie všetci kandidáti postupovali serióznym spôsobom, a keďže legislatívny zákona alebo zákon teraz ustanovuje, že potvrdenie o trvalom pobyte vo volebnom obvode, v ktorom býva, sa preukazuje čestným vyhlásením a sú konkrétne prípady, kedy naozaj kandidát trvalý pobyt v zmysle zákona nemal a čestným vyhlásením vyhlásil, že tento trvalý pobyt v obci má, čiže evidentne zavádzal volebnú komisiu, ktorá nemala akým spôsobom zistiť, že trvalý pobyt vo volebnom obvode nemá, za ktorý kandiduje, uverila čestnému vyhláseniu tohto kandidáta alebo tých kandidátov, keď sa to stalo aj niekde inde ako mimo Bratislavy, tak predkladáme v rámci tejto novely podmienku, aby sa trvalý pobyt jednotlivých kandidátov nepreukazoval čestným vyhlásením, ale potvrdením obce, ktorá v rámci tohto volebného obvodu, v ktorom má jednotlivý kandidát trvalý pobyt, čiže potvrdenie obce ku kandidatúre do vyššieho územného celku. Ďalej predkladatelia navrhujú zrušenie opäť moratória ako v predchádzajúcom zákone, o ktorom sme hovorili. A posledná vec je zrušenie druhého kola v rámci volieb predsedu samosprávneho kraja, nakoľko si naozaj myslíme, že 5 mil. eur, ktoré sú vynaložené na druhé kolo županských volieb, sú podľa nášho názoru zbytočne vynaložené, lebo naozaj v druhom kole percentuálne účasť na voľbách je 5 až 10 % nižšia, nie je záujem o druhé kolo a častokrát alebo myslím si, podľa mne dostupných informácií, myslím, len dvakrát sa stalo, že bol úspešný v druhom kole kandidát, ktorý v prvom kole mal menej hlasov ako v prvom kole. Čiže podľa nášho názoru je druhé kolo volieb predsedov samosprávnych krajov takpovediac zbytočné. Tiež by som chcel poprosiť o podporu tejto novely. Ďakujem.
Pfundtner, Edita, poslankyňa NR SR (2011-03-23):
Ďakujem, pán predsedajúci. Prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom a to: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 11. mája 2011 a gestorský výbor do 13. mája 2011.
Hrnčiar, Andrej, podpredseda NR SR (2017-11-28):
Pani poslankyňa Vaľová.
Laššáková, Jana, podpredsedníčka NR SR (2013-09-11):
Na vystúpenie pána poslanca s faktickou poznámkou pani poslankyňa Žitňanská. Končím možnosť prihlásiť sa s faktickými poznámkami. Nech sa páči, pani poslankyňa.
Glváč, Martin, podpredseda NR SR (2018-02-07):
Pán poslanec Tomáš.
Valocký, Jozef, poslanec NR SR (2013-05-17):
Vážený pán predseda, vážené kolegyne, kolegovia, v rozprave vystúpili traja poslanci. Jeden poslanec, pán poslanec Hlina dal procedurálny návrh, aby sa odložilo hlasovanie o voľbe členov dozornej rady do doby, pokiaľ Výbor Národnej rady pre zdravotníctvo nepozve na rokovanie výboru navrhovaných kandidátov, ktorí predstavia svoj zámer pôsobenia vo funkcii. Dajte, prosím, o tomto procedurálnom návrhu hlasovať.
Tabák, Romana, poslankyňa NR SR (2023-06-21):
Pán poslanec Dostál, neviem, kto hral dvakrát Wimbledon, ale vy určite nie, takže vy ma nemôžete uraziť, ani keby ste chceli. Pani poslankyňa Cigániková, vy ste symbolom primitivizmu a nevkusu v našej politike. Jeden knokaut si zažila po koncerte a druhý ťa čaká vo voľbách 2023.
Bugár, Béla, podpredseda NR SR (2018-02-14):
Nech sa páči, prezentujme sa a hlasujme o skrátení lehoty. (Hlasovanie.) Prítomných 140 poslancov, za 79, proti 46, zdržalo sa 15 poslancov. Konštatujem, že môžme pristúpiť k hlasovaniu.
Laššáková, Jana, podpredsedníčka NR SR (2013-03-26):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, poslancovi Pavlovi Zajacovi. Nech sa páči, pán poslanec, máte slovo.
Lipšic, Daniel, poslanec NR SR (2015-11-27):
Pani predsedajúca, ja chcem požiadať, aby ste, aby ste konali podľa rokovacieho poriadku vždy. Je zaujímavé, keď sú procedurálne návrhy opozície, ktoré tak nepovažujete, tak kričíte, keď sa vám niečo páči, tak tlieskate. Ja sa nebudem ku kauze pána poslanca Kuffu verejne vyjadrovať. Ja som mu svoj názor povedal. Myslím si, že akýkoľvek susedský spor nie je na trestné oznámenie za útok na verejného činiteľa, pretože my poslanci nie sme verejní činitelia mimo tejto budovy, keď riešime svoje profesijné veci. Susedské spory nie sú... (Ruch v sále.) Páni kolegovia, predtým ste boli ticho a ste šúchali nohami a tlieskali, tak vás poprosím... (Prerušenie vystúpenia predsedajúcou.)
Hlina, Alojz, poslanec NR SR (2024-04-30):
Ďakujem pekne. Mňa, teda ďakujem za objasnenie celej tej situácie kolegyni, ale čo mňa teda hrozným spôsobom vyrušuje, lebo ja to tak zvonku pozerám na to, že ak sa nejaké miesto uvoľní, lebo niekoho odvolajú, takže o kom sa uvažuje, že kto ho nahradí. A mňa naozaj, ja, ja si pripadám jak v nejakom filme. Hej, dneska sa dočítam, že šéf služobného úradu ministerstva kultúry povie, že nie je úplne presvedčený o tom, že Zem je guľatá, lebo nebol v kozme. (Smiech.) To naozaj, to ja si nevymýšľam, to, čestné slovo ako. A potom tu niekde víri vo vzduchu meno Harabin. Naozaj. Ako ja neviem, či ma ten človek bude súdiť, alebo nebude súdiť, či mám, alebo nemám vyrukovať od, proste pre mňa je to človek, ktorý je na úrovni svojím spôsobom určitej kreatúry toho, že kam až nejaká patológia toho, ako sa kto vie správať a správa, dospeje. Ako je vôbec možné, že ten človek niekedy v našom súdnictve bol? Ako je vôbec možné, že sa vráti jak taký zombie okľukou a začína visieť vo vzduchu, že sa nad ním uvažuje do Súdnej rady. Ako je to vôbec možné? Po všetkom tom, čo vieme, čo sme videli, čo sme počuli. To akú dobu žijeme? To do akej doby chceme ísť a čo má byť na konci? Však z toho ide strach. Ďakujem.
Kremský, Peter, poslanec NR SR (2022-10-19):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslanca Karola Galeka.
Zajac, Pavol, poslanec NR SR (2015-11-26):
Vážený pán kolega Hraško, chcel by som poukázať na tú časť vášho vystúpenia, keď ste hovorili o práci vo výboroch. Naozaj som presvedčený tak isto a tak ako aj vy, že práca vo výboroch by mala byť oveľa intenzívnejšia, kvalitnejšia. A ak by táto práca bola kvalitnejšia, tak potom aj plénum Národnej rady by možno zasadalo kratšie a k jednotlivým bodom by sa nemuselo toľko vystupovať, ak by sa dostatočne dobre príslušný zákon v tom gestorskom výbore rozobral, takpovediac až do šrubky. A ja som mal možnosť v tomto volebnom období pracovať vo viacerých výboroch a musím povedať, že nie je výbor ako výbor. Naozaj, ten výbor, v ktorom sedíte aj vy, výbor pre verejnú správu a regionálny rozvoj, v ktorom som sedel aj ja, naozaj tam sa takto o zákonoch nerokuje. Naozaj, aby sa o jednotlivých pozmeňovákoch rokovalo až do podrobností, aby sa rozobrali tak, že sa príde do pléna a tu už to prejde bez problémov, tak sa v tom výbore nepracuje. Ale musím povedať, že vo výbore pre financie a rozpočet, kde sedím už niečo vyše roka, tak tam som zažil aj situácie, že príde minister, rokuje, je ochotný sa baviť aj o pozmeňujúcich návrhoch opozície, opozičných poslancov, má vôľu niekedy niečo zapracovať aj do zákona, a je vôľa aj presadiť aj poslanecké prieskumy. Ja som zažil a som bol milo prekvapený, že z výboru pre financie a rozpočet sme boli možnože šesťkrát na poslaneckom prieskume na návrh opozície. A musím potvrdiť, že vo výbore pre verejnú správu sme spolu aj s Martinom Chrenom a s ďalšími opozičnými poslancami navrhovali prieskum a neprešiel nám. Ani raz nám neprešiel prieskum.
Jurinová, Erika, podpredsedníčka NR SR (2013-06-21):
Nech sa páči, so svojím príspevkom vystúpi pán poslanec Štefan Kuffa.
Šimečka, Michal, podpredseda NR SR (2024-04-24):
Ďakujem. Pani poslankyňa Kosová.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 136, za 76, proti 32, zdržalo sa 26, nehlasovali 2. Konštatujem, že sme schválili vládny návrh novely zákona č. 5/2004 Z. z. o službách zamestnanosti. Teraz prosím predsedníčku výboru pre sociálne veci poslankyňu Alenu Bašistovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi (tlač 1198), bod 26 schváleného programu. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 1198.)
Klus, Martin, podpredseda NR SR (2019-10-17):
Ďakujem. Ďalšia poznámka faktická, pán poslanec Hrnko.
V. Veteška, podpredseda NR SR: (2006-03-16):
M. Maxon, poslanec: Vážený pán podpredseda Národnej rady, vážený pán minister, vážené panie poslankyne, vážení páni poslanci, naozaj vás nechcem oberať o váš čas, ale myslím si, že nie je to bezvýznamné rozhodnutie Národnej rady Slovenskej republiky rozhodnúť o odporúčaní pre pána prezidenta vymenovať viceguvernéra Národnej banky Slovenska. Ale dovoľte vrátiť sa ešte pár vetami k súčasnej viceguvernérke. Dámy a páni, mal som možnosť s touto dámou spolupracovať ako predseda výboru pre financie, rozpočet  a menu isté obdobie ako minister financií a isté obdobie ako predseda výboru pre pôdohospodárstvo. Dovoľte, aby som sám za seba a aj za mnohých mojich kolegov súčasnej viceguvernérke Národnej banky Slovenska poďakoval za jej odborné postoje, poďakoval za jej ľudské postoje a vyjadril k jej práci profesionálnu a osobnú úctu. Čo sa týka návrhu na vymenovanie viceguvernéra Národnej banky Slovenska, môže, samozrejme, vzniknúť politická debata, môže vzniknúť politická debata, či tá pravicová orientácia vo vzťahu k realizovaným reformám ministerstva financií je to pravé orechové, ale to v tejto chvíli naozaj nemyslím si, že je podstatné. Podstatné je to, že môžem skonštatovať, že ako predseda výboru pre pôdohospodárstvo a v čase, keď sa zásadným spôsobom menil spôsob financovania slovenského poľnohospodárstva a pôdohospodárstva, aj keď sa politicky nedohodlo na objeme, pán štátny tajomník Vladimír Tvaroška bol veľmi ústretový a v tých ťažkých časoch tú technickú problematiku, ktorú bolo treba zvládnuť, pán štátny tajomník zvládol. Niekoľkokrát sme na základe sprostredkovania mojej intervencie u pána ministra s pánom štátnym  tajomníkom v tom naozaj najvážnejšom období rokovali a treba povedať, že to, čo za rokovacím stolom bolo dohodnuté, to bolo v prospech poľnohospodárov do bodky splnené. To je veľmi vážny predpoklad  na to, aby sme mohli dať tomuto navrhovanému človeku dôveru. A ešte jedna vec, ktorá, samozrejme, je veľmi dôležitá. Politika centrálnej banky nemôže byť ani pravicová, ani ľavicová. Politika centrálnej banky môže byť buď to dobrá, alebo zlá. Ja osobne si myslím, že pán štátny tajomník môže prispieť k tomu, aby tá politika Národnej banky Slovenska mohla byť dobrá. Čaká Národnú banku Slovenska veľmi ťažké obdobie predovšetkým v súvislosti s naším vstupom na eurozónu. Ja verím, že navrhovaný Vladimír Tvaroška na túto funkciu má predpoklady. Ja a moji kolegovia tento návrh podporíme bez akéhokoľvek politického pohľadu na vec. Ďakujem pekne.
Hrnčiar, Andrej, podpredseda NR SR (2017-04-05):
Pýtam sa, či chce zaujať spravodajca stanovisko. Nechce. Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona má tlač 441, návrh na jeho pridelenie na prerokovanie výborom je v rozhodnutí č. 452. Dávam slovo poslankyni Adriane Pčolinskej, aby za skupinu poslancov návrh zákona uviedla. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 441.]
Zajac, Pavol, poslanec NR SR (2015-02-06):
Ďakujem pekne obidvom kolegom, ktorí na mňa reagovali. Na pána Martvoňa budem reagovať. Naozaj pri tých spotrebiteľských úveroch, veď som povedal, že ďakujem, že nakoniec ste si to osvojili a od 1. 1. platia tieto stropy. Ale treba ešte pri týchto spotrebiteľských úveroch pracovať aj ďalej na vylepšeniach ďalších, aby sme nemali 2 mil. exekúcií. Ale čo sa týka v daniach a v odpočítateľných položkách, ktoré sú nástrojom vlády v tom, že vytvára určitú politiku voči rodinám, voči pracujúcim rodinám, tak naozaj vaša vláda pred dvoma rokmi zrušila možnosť odpočítateľnej položky na manžela alebo manželku. Alebo inak povedané, spoločné zdaňovanie manželov. Aby si tú odpočítateľnú položku mohli použiť. Ak manžel napríklad zarába alebo manželka a druhý má buď nízky dôchodok, alebo invalidný dôchodok, aby odpočítateľnú položku mohli použiť spolu. Veď oni žijú v spoločnej domácnosti. Sú manželmi. Tak prečo tú odpočítateľnú položku nemôže jeden z manželov použiť? A tak sa to dialo niekoľko rokov. Neviem teraz presne povedať, či 10, alebo 12 rokov to takto na Slovensku fungovalo. Ja som mal zamestnaného pracovníka, ktorého manželka mala nízky invalidný dôchodok, a mohol na konci roka na ňu použiť odpočítateľnú položku a časť dane sa mu vrátila. A vaša sociálna vláda to zrušila! Často nazývate Ivana Mikloša neoliberálom a ako minister financií to neurobil. Ani v jednej vláde, v ktorej bol. Sú to veľmi ľahké peniaze pre ministra financií: zruším odpočítateľnú položku a mám peniaze. Ale tí manželia žijú v spoločnej domácnosti.
Kollár, Boris, predseda NR SR (2023-05-18):
Prosím, prezentujeme sa a hlasujeme. (Reakcie z pléna. Ruch v sále.) (Hlasovanie.) Prítomných 134 poslancov, za 60, proti 52, zdržalo sa 22. Neschválili sme skrátenie, budeme pokračovať budúci týždeň v utorok. Pristúpime k hlasovaniu o bode 192 programu. Je to prvé čítanie o návrhu poslankyne Jany Žitňanskej na vydanie zákona, ktorým sa mení zákon č. 305/2005 Z. z. o sociálno-právnej ochrane detí (tlač 1569). Dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru poslancovi Vladimírovi Ledeckému, aby hlasovanie uviedol, nech sa páči, máte slovo, pán poslanec. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov , tlač 1569.)
Kollár, Boris, predseda NR SR (2023-05-29):
Vážené kolegyne, milí kolegovia, budeme sa opäť, budeme opäť kontrolovať uznášaniaschopnosť Národnej rady. Prosím, prezentujme sa. Pán kolega, dajte ten transparent preč! Je to porušenie rokováku. (Prezentácia.) Prítomných 68 poslancov. Konštatujem, že Národná rada nie je uznášaniaschopná a podľa § 23 ods. 5 zákona o rokovacom poriadku odkladám začiatok schôdze na ďalší rokovací deň, to bude zajtra ráno o deviatej. (Prerušenie rokovania NR SR o 10.46 hodine.)
Žiga, Peter, podpredseda NR SR (2024-04-30):
S reakciou na faktické pán poslanec Hlina.
Jurinová, Erika, podpredsedníčka NR SR (2014-06-05):
Pani poslankyňa Gabániová.
P. Hrušovský, podpredseda NR SR: (2002-05-15):
(Hlasovanie.) 109 prítomných, 106 za, 3 nehlasovali. Návrh sme schválili. Teraz prosím pána poslanca Juriša, aby uvádzal hlasovania k prerokovávanému návrhu zákona č. 332/1996 Z. z. o vinohradníctve a vinárstve a o zmene zákona č. 61/1964 Zb. o rozvoji rastlinnej výroby v znení zákona č. 132/1989 Zb. v znení zákona č. 23/2002 Z. z. Pán poslanec Juriš. A. Juriš, poslanec: Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh v druhom čítaní.